text: El Tribunal Constitucional anul·la l'impost de Plusvàlua Municipal - Area
  El Tribunal Constitucional anul·la l'impost de Plusvàlua Municipal
  Ja és un fet, es declara inconstitucional l'Impost de Plusvàlua Municipal.
  Una sentència ferma que el Tribunal Constitucional va fer pública el passat 26 d'octubre i que anul·la un dels principals tributs de les administracions locals.
  A partir d'ara, els Ajuntaments perdran una de les fonts de recaptació més importants fins avui. Un dur cop per a les institucions, ja que la recaptació dels municipis espanyols ascendia a una quantitat de, aproximadament, 2500 milions d'euros anuals.
  Recordem que l'impost de Plusvàlua Municipal, també conegut com a Impost sobre l'Increment de Valor dels Terrenys de Naturalesa Urbana, estava fixat per l'Ajuntament de cada municipi on estava situada l'habitatge.
  Aquest es pagava a l'hora de vendre un pis, heretar-lo o donar-lo i s'aplicava en concepte de l'increment de valor que un habitatge tenia des del moment de compra fins a la seva venda.
  Per què s'ha declarat inconstitucional?
  El TC considera inconstitucional l'existència d'aquest tribut i el seu sistema de càlcul, ja que considera que, en la transmissió d'un terreny, sempre hi ha un increment de valor. A més, afirma que aquest impost no estava relacionat amb el preu real de l'immoble, un factor que anava en contra de la Constitució.
  S'argumenta que l'actual redacció de la norma "estableix un mètode objectiu de determinació de la base imposable de l'Impost sobre l'Increment del Valor dels Terrenys de Naturalesa Urbana que determina que sempre hagi existit augment en el valor dels terrenys durant el període de la imposició, amb independència que hagi existit aquest increment i de la quantia real d'aquest increment".
  Molts propietaris que acaben de tancar una operació de compravenda o que recentment han heretat o donat un habitatge es pregunten si poden reclamar el pagament d'aquest tribut.
  Finalment, el TC ha tancat les portes a la possibilitat de reclamar el pagament. És a dir, aquesta sentència no té caràcter retroactiu.
  No es podran revisar ni les situacions que ja siguin fermes ni les que no s'hagin recorregut abans de la data en la qual es va dictar sentència (26 d'octubre de 2021).
  Únicament podran reclamar l'impost aquells casos que abans de la data ja estiguessin en revisió. Així doncs, els casos pendents de resolució judicial o resolució administrativa.
  Tens dubtes sobre com t'afecta l'anul·lació de l'impost de Plusvàlua Municipal? Contacta amb els assessors de la nostra immobiliària de Mataró o de la nostra immobiliària de Llavaneres. Estarem encantats de poder ajudar-te!